
OPĆINA BREZNIČKI HUM
Općinski načelnik
KLASA:UP/I-112-01/26-01/1
URBROJ: 2186-24-02-26-2
Breznički Hum, 27.04.2026.


Temeljem članka 5. stavak 3. i članka 24. stavak 1. Zakona o službenicima i namještenicima u lokalnoj i područnoj (regionalnoj) samoupravi ("Narodne novine" br. 86/08, 61/01 i 04/18, 112/19 i 17/25 - dalje u tekstu: Zakon),  nakon provedenog postupka javnog natječaja, u postupku imenovanja pročelnika/pročelnice Jedinstvenog upravnog odjela Općine  Breznički Hum (OIB 35774913576), postupajući po službenoj dužnosti, Općinski načelnik Općine Breznički Hum donosi


RJEŠENJE

o imenovanju pročelnice Jedinstvenog upravnog odjela Općine Breznički Hum


[bookmark: _Hlk126828290]NIKOLINA OBAD KOS PERKO, Cvjetna ulica 41, Hrnjanec,  10382 Donja Zelina, OIB 57890193442, sa završenim sveučilišnim dodiplomski studijem biotehničkog usmjerenja,  dipl.ing.agronomije, s ukupno 12 godina rada u struci,  sa 8 godina radnog iskustva na odgovarajućim poslovima, s položenim državnim ispitom, imenuje se pročelnicom Jedinstvenog upravnog odjela Općine Breznički Hum, na neodređeno vrijeme, uz obvezni probni rad u trajanju od tri mjeseca.

1. Imenovana pročelnica Jedinstvenog upravnog odjela Općine Breznički Hum dužna je započeti s radom dana 04.05.2026. godine uz probni rad u trajanju od tri mjeseca, te s danom početka rada počinje ostvarivati prava u vezi sa službom na radnom mjestu na koje je imenovana.

2. Imenovana pročelnica Jedinstvenog upravnog odjela Općine Breznički Hum ostvaruje pravo na plaću u visini umnoška koeficijenta složenosti poslova radnog mjesta na koje je raspoređena, koji iznosi 2,00 i osnovice za obračun plaće, uvećanog za 0,5% za svaku navršenu godinu radnog staža.

3. Rješenje postaje izvršno danom dostave rješenja imenovanoj.

Obrazloženje


	             Temeljem odredbi članka 19. stavak 2. Zakona Općinski načelnik Općine Breznički Hum raspisao je javni natječaj za imenovanje pročelnika/pročelnice Jedinstvenog upravnog odjela Općine Breznički Hum  – 1 izvršitelj na neodređeno vrijeme, uz obvezni probni rad u trajanju od tri mjeseca (KLASA: 112-01/26-01/4, URBROJ: 2186-24-02-26-1)  od 06.03.2026. godine.

	Natječaj je objavljen u "Narodnim novinama" broj 25/2026 dana 11.03.2026. godine, a rok za podnošenje prijava bio je 8 (osam) dana od dana objave. Istoga dana natječaj je objavljen i na internet stranici Općine Breznički Hum www.breznicki-hum.hr zajedno sa podacima propisanim odredbom članka 19. stavak 7. Zakona.

      	  Uz opće uvjete propisane člankom 12. Zakona, natječajem su utvrđeni i posebni uvjeti za prijam u službu za imenovanje pročelnika/pročelnice: sveučilišni diplomski studij ili sveučilišni integrirani prijediplomski i diplomski studij ili stručni diplomski studij društvenog, tehničkog ili biotehničkog usmjerenja, najmanje jedna godina radnog iskustva na odgovarajućim polovima, položen državni ispit, položen specijalistički program izobrazbe u području javne nabave, dobro poznavanje rada na računalu, iskustva rad na EU projektima, organizacijske sposobnosti, komunikacijske vještine.

	Uz vlastoručno potpisanu prijavu za natječaj bilo je potrebno priložiti: životopis, dokaz o hrvatskom državljanstvu (preslika domovnice), preslika osobne iskaznice, dokaz o stručnoj spremi (preslik diplome kom se potvrđuje ispunjavanje uvjeta stupnja obrazovanja (stručne spreme) i struke određene natječajem), , dokaz o radnom iskustvu na odgovarajućim poslovima (preslika rješenja, ugovora, potvrde poslodavca ili sl., a koja mora sadržavati vrstu poslova koju je obavljao i razdoblja u kojem je kandidat obavljao navedene poslove) a koje je evidentirano u matičnoj evidenciji Hrvatskog zavoda za mirovinsko osiguranje, dokaz o ukupnom radnom iskustvu (presliku potvrde ili elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje), uvjerenje Općinskog suda da se protiv kandidata ne vodi kazneni postupak i da nije pravomoćno osuđen za kaznena djela iz članka 15. stavak 1. Zakona, ne starije od 6 (šest) mjeseci od dana objave Natječaja, vlastoručno potpisanu izjavu da za prijam u službu ne postoje zapreke iz članka 15. i 16. Zakona, dokaz o položenom državnom ispitu, certifikat programa izobrazbe u području javne nabave, dokaz o osposobljavanju za rad na EU projektima, dokaz o zdravstvenoj sposobnosti, dokaz o ostvarivanju prava prvenstva. 

	           Temeljem odredbi članka 20. Zakona, Povjerenstvo za provedbu javnog natječaja za imenovanje Pročelnika Jedinstvenog upravnog odjela Općine Breznički Hum (dalje u tekstu – Povjerenstvo) imenovano Odlukom općinskog načelnika Općine Breznički Hum (KLASA: 024-04/26-01/04, URBROJ: 2186-24-02-26-3) od 11.03.2026 godine je po otvaranju i pregledu prijava, utvrdilo da je po objavljenom natječaj za imenovanje pročelnika/pročelnice zaprimljena jedna (1) prijava.
	Povjerenstvo je na sjednici održanoj 20.03.2026 godine utvrdilo da je pristigla prijava pravodobna, ispunjava formalne uvjete natječaja, slijedom čega je utvrđena lista kandidata koji ispunjavaju formalne uvjete natječaja

	Povjerenstvo je  stoga uputilo Poziv na prethodnu provjeru znanja i sposobnosti (KLASA: 112-01/26-01/4, URBROJ: 2186-24-02-26-5) koji objavljen je dana 20.03.2026. godine na internet stranici Općine Breznički Hum www.breznicki-hum i na oglasnoj ploči Općine Breznički Hum.

Prethodna provjera znanja i sposobnosti održana je dana 27.03.2026 godine i njoj je pristupila Nikolina Obad Kos Perko. 

Prethodna provjera znanja i sposobnosti obavljena je putem pisanog testiranja i intervjua sukladno odredbama članka 22. Zakona i Pozivu. Kandidatkinja Nikolina Obad Kos Perko ostvarila je 8 od 10 bodova pisanim testiranjem, te je sukladno članku 22. stavku 5. Zakona prema kojem intervjuu mnogu pristupit samo kandidati koji na posebnom testiranju ostvare najmanje 50 % bodova, pristupila intervjuu koji je proveden istoga dana kroz 10 unaprijed pripremljenih pitanja, a ocjenjivala se motivacija za rad u Jedinstvenom upravom odjelu Općine Breznički Hum . Maksimalna broj bodova je bio 10, a kandidatkinja je ostvarila 10 bodova.

	             Sukladno članku 20. stavak 4. alineja 5. i članku 23. Zakona Povjerenstvo je nakon provedenog cjelokupnog postupka prethodne provjere znanja i sposobnosti kandidata dostavilo općinskom načelniku Općine Breznički Hum Izvješće o provedenom postupku prethodne provjere znanja i sposobnosti (KLASA: 112-01/26-03/04, URBROJ: 2186-24-02-26-6) od 27.03.2026 g. te rang-listu kandidata s obzirom na rezultate provedene provjere znanja i sposobnosti, a prema kojima je kandidatkinja Nikolina Obad Kos Perko ostvarila 18 bodova od mogućih 20.

Na temelju uvida u natječajnu dokumentaciju, Izvješća o provedenom postupku prethodne provjere znanja i sposobnosti te rang-liste kandidata za radno mjesto pročelnika/pročelnice Jedinstvenog upravnog odjela Općine Breznički Hum na neodređeno vrijeme, uz obvezni probni rad u trajanju od tri mjeseca imenuje se NIKOLNA OBAD KOS PERKO, Cvjetna ulica 41, Hrnjanec, 10382 Donja Zelina, OIB  57890193442, koja je zadovoljila sve propisane formalne, opće i posebna uvjete natječaja, te na prethodnoj provjeri znanja i sposobnosti ostvarila 18 bodova od ukupno 20, čime je ispunila sve kriterije za prijam u službu.

U daljnjem postupku izabrana kandidatkinja na uvid je donijela izvornike dokaza o ispunjavanju formalnih uvjeta natječaja, čije je preslike priložila uz prijavu na natječaj, te je utvrđeno da su preslike istovjetne izvorniku.

Nadalje, izabrana kandidatkinja donijela je ispis elektroničke isprave izdane od Republike Hrvatske, Općinskog kaznenog suda u Zagrebu, iz kojeg je razvidno da se protiv nje ne vodi kazneni postupak za kaznena djela koja se progone po službenoj dužnosti. Također je po službenoj dužnosti izvršena provjera nepostojanja zapreka iz članka 15. Zakona koje se odnose na pravomoćnu osuđivanost za kaznena djela propisana tim člankom, zbog čega je pribavljeno Posebno uvjerenje za izabranu kandidatkinju od Odjela za kaznene evidencije,
Uprave za kazneno pravo Ministarstva pravosuđa, uprave i digitalne transformacije, iz kojeg je razvidno da prema podacima kaznene evidencije toga Ministarstva Nikolina Obad Kos Perko nije osuđivana, odnosno da kod iste ne postoje navedene zapreke za prijam u službu.

Također je potvrđena njezina zdravstvena sposobnost za obavljanje poslova pročelnice Jedinstvenog upravnog odjela Općine Breznički Hum.

Uvidom u ispis elektroničke isprave – Elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje utvrđeno je da imenovana nema evidentiran radni staž u upravnom tijelu lokalne jedinice te stoga nije ni mogla ostvariti zapreku za prijam u službu po članku 16. Zakona.

Izabrana kandidatkinja priložila je  Svjedodžbu o položenom državnom stručnom ispitu, te je utvrđeno je da izabrana kandidatkinja nema obvezu polagati državni ispit.
Nikolina Obad Kos Perko ima završen sveučilišni dodiplomski studij, te je stekla akademski naziv diplomirani inženjer agronomije, ima položen državni ispit, ima radno iskustvo na odgovarajućim poslovima od najmanje jedne godine, položen specijalistički program izobrazbe u području javne nabave i iskustvo rada na EU projektima, te kod iste ne postoje zapreke za prijam u službu iz članka 15. i 16. Zakona.
Nakon utvrđivanja istog, donosi se rješenje o imenovanju pročelnice Jedinstvenog upravnog odjela Općine Breznički Hum kao u točki 1. izreke.
 

 


Izreka Rješenja temelji se na odredbi članka 24. stavak 2. i članka 27. stavak 2. i 3. Zakona.

Sukladno odredbi članka 27. stavak 3. Zakona, u točki 2. izreke rješenja određeno je da imenovana počinje ostvarivati prava u vezi sa službom, na radnom mjestu na koje je imenovana s danom početka rada odnosno s danom 04.05.2026. godine.

Imenovana ostvaruje pravo na plaću u visini umnoška koeficijenta složenosti poslova radnog mjesta na koje je raspoređena, koji iznosi 2,00 i osnovice za obračun plaće, uvećanog za 0,5% za svaku navršenu godinu radnog staža, što je utvrđeno točkom 3. izreke rješenja.

 
Slijedom navedenog temeljem članka 5. st. 3. i članka 24. st. 1. Zakona o službenicima i namještenicima u lokalnoj i područnoj (regionalnoj) samoupravi ("Narodne novine" br. 86/08, 61/01 i 04/18, 112/19 i 17/25 - dalje u tekstu: Zakon), odlučeno je kao u izreci ovog rješenja.

Uputa o pravnom lijeku
				

             Protiv ovog rješenja ne može se izjaviti žalba, ali se može pokrenuti Upravni spor u roku od 30 dana od dana primitka rješenja. Upravni spor pokreće se tužbom koja se predaje Upravnom sudu, neposredno u pisanom obliku, usmeno na zapisnik ili se šalje poštom, odnosno dostavlja elektronički.


				Općinski načelnik
				Darko Žugčić
                       

DOSTAVITI: 
1. Nikolina Obad Kos Perko, Cvjetna ulica 41
Hrnjanec,,  10382 Donja Zelina
2. Dosje službenika, Pismohrana, ovdje
3. FINAS d.o.o.-knjigovodstveni servis, Ulica braće Radića 15, Ljubešćica

